Diari Oficial de la Generalitat Valenciana


Sumari del DOGV 5301, del 12-07-2006 (2006/7632)

RESOLUCIÓ de 12 de juny del 2006, del director general de Pressupostos i Despeses, per la qual es deleguen determinades competències en matèria de reintegraments derivats d'errors materials en la confecció de les nòmines.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5301

Data del DOGV
:   12-07-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/7632


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 12 de juny del 2006, del director general de Pressupostos i Despeses, per la qual es deleguen determinades competències en matèria de reintegraments derivats d'errors materials en la confecció de les nòmines. [2006/S7632]  
Per mitjà del Decret 129/1994, de 5 de juliol, del Govern Valencià, es va establir el procediment de compensació d'ofici de deutes contrets per les entitats locals i el personal al servici de la Generalitat, a favor d'esta, decret que va ser desplegat per l'Ordre de 18 de juliol de 1994 de la Conselleria d'Economia i Hisenda.  
Posteriorment, l'Ordre de 2 de juny del 2000, de la Conselleria d'Economia, Hisenda i Ocupació va regular el procediment de reintegrament derivat d'errors materials en la confecció de les nòmines, atribuint a la Sotssecretaria de Política Pressupostària i del Tresor la resolució dels expedients de reintegrament, competència que actualment té atribuïda la Direcció General de Pressupostos i Despeses, en virtut del que establix l'Ordre de 21 d'abril del 2005 de la Conselleria d'Economia, Hisenda i Ocupació, per la qual es desplega el Decret 112/2003, d'11 de juliol, del Consell de la Generalitat que aprova el Reglament Orgànic i Funcional de la Conselleria d'Economia, Hisenda i Ocupació.  
Per raons d'eficàcia administrativa, resulta convenient la delegació de determinades competències en esta matèria, quan els expedients s'instruïsquen al personal que sol·licite reintegrar la quantitat reclamada per mitjà de carta de pagament.  
Per això, fent ús de les atribucions conferides en l'article 68 de la Llei 5/1983, de Govern Valencià, modificada per Llei 1/2002, de 26 de febrer de la Generalitat Valenciana i de conformitat amb el que establix l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc  
Primer  
Delegar en els sotssecretaris de les conselleries la competència per a dictar la resolució per la qual es notifica la liquidació de deutes contrets amb la Generalitat com a conseqüència d'errors de fet, aritmètics o materials en la confecció de la nòmina del personal al servici de l'administració de la Generalitat.  
Segon  
Delegar en els directors territorials d'Alacant, Castelló i València, que tinguen atribuïdes competències en matèria de personal, en l'àmbit del seu territori respectiu, la competència per a dictar la resolució per la qual es notifica la liquidació de deutes contrets amb la Generalitat com a conseqüència d'errors de fet, aritmètics o materials en la confecció de la nòmina del personal al servici de l'administració de la Generalitat.  
Tercer  
En cap cas esta delegació afectarà la competència per a la concessió de fraccionaments o ajornaments en el pagament del deute.  
Quart  
En totes les resolucions que s'adopten en virtut de delegació es farà constar expressament el que establix l'article 68.6 de la Llei 5/1983, de 30 de desembre, de Govern Valencià i l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Cinqué  
La delegació de competències que es disposa en la present resolució s'entén sense perjudici que, en qualsevol moment l'òrgan delegatori puga advocar el coneixement o resolució de tots els assumptes que considere oportuns, així mateix, podrà revocar-les en qualsevol moment, de conformitat amb el que establix l'article 68.5 de la Llei 5/1983, de 30 de desembre, de Govern Valencià i els articles 13.6 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Sisé  
En cas de vacant, absència o malaltia dels titulars dels òrgans a favor del qual s'han efectuat les delegacions, caldrà ajustar-se al que disposa l'article 17.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Seté  
La present resolució produirà efectes el mateix dia de la publicació en el Diari Oficial de la Generalitat Valenciana.  
València, 12 de juny del 2006.. El director general de Pressupostos i Despeses: Ignacio Ventura García.